Dragon Ball

"Dragon Ball" on Jaapani joonissari, mis põhineb Akira Toriyama samanimelise manga esimesel osal. Selle manga teine osa avaldati joonisfilmina pealkirja "Dragon Ball Z" all. 

Sari "Dragon Ball" koosneb 153 pooletunnisest jaost ja seda näidati Jaapanis 26. veebruarist 1986 kuni 12. aprillini 1989. 

Teemaks on noore poisi Goku ja ta sõprade seitsme imekuuli otsingud. 

Ameerikasse püüti joonissarja saata kaks korda. 1980. aastatel loobuti nimede liigse muutmise tõttu, näiteks sai Gokust Zero ja Korinist Whiskers the Wonder Cat ('imekass Vurrud'). Seda dubleeritud versiooni kutsuti "aia taha läinud dubleeringuks". 1995. aastal saadeti Ameerikasse 13 tõlgitud jagu. Ülejäänud sari tõlgiti ja lasti eetrisse alles pärast "Dragon Ball Z" suurt edu. Kogu seriaali näidati aastatel 2001–2003. Ava- ja lõpulaulud tõlgiti inglise keelde. See meeldis vaatajatele.

Üldiselt on "Dragon Ball" oma järgedest "Dragon Ball Z" ja "Dragon Ball GT" tunduvalt lõbusam ja avaram.

Kategooria:Jaapani joonissarjad
Kategooria:Jaapani telesarjad
Kategooria:Laste telesarjad
Kategooria:Fantaasiasarjad
Kategooria:Animesarjad
Kategooria:Mangasarjad